
PATVIRTINTA
Šakių rajono savivaldybės administracijos direktoriaus 2020 m. rugsėjo      d. įsakymu Nr. AG- 

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 
ĮSTATAI

I. BENDROSIOS NUOSTATOS
                                	
[bookmark: P41997_2][bookmark: P41419_4][bookmark: P41419_5]	1. Uždaroji akcinė bendrovė „Šakių šilumos tinklai“ (toliau – Bendrovė) yra ribotos civilinės atsakomybės privatusis juridinis asmuo, kuris savo veikloje vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu (toliau – Akcinių bendrovių įstatymas), kitais Lietuvos Respublikos teisės aktais, taip pat šiais įstatais.
	2. Bendrovės teisinė forma – uždaroji akcinė bendrovė.
[bookmark: _GoBack]	3. Bendrovė įsteigta ir pirmą kartą įregistruota 2001 m. sausio 2 d., reorganizavus skaidymo būdu tuo metu veikusią SPAB „Kauno energija“, ir yra tos bendrovės reorganizavimo sąlygose numatytų visų jos teisių ir pareigų perėmėja. Bendrovė dar kartą reorganizuota 2020 m. rugsėjo 11 d. jos vienintelio akcininko sprendimu, prie jos prijungiant UAB „Šakių komunalinis ūkis“, ir yra taip pat ir šios bendrovės visų teisių ir pareigų perėmėja.
	4. Bendrovės veiklos laikotarpis – neribotas.
	5. Bendrovės finansiniai metai – sausio mėnesio 1 diena - gruodžio mėnesio 31 diena. 
     
II. BENDROVĖS VEIKLOS TIKSLAI IR OBJEKTAS

	6. Bendrovės veiklos tikslai: vykdyti komercinę ūkinę veiklą, kad būtų efektyviai įgyvendinami bendrovės akcininkų ir paslaugų vartotojų interesai pasirinktose srityse, gauti pelno ir jį naudoti akcininkų sprendimams įgyvendinti. 
	7. Bendrovė gali vykdyti ir pelno nesiekiančią veiklą (teikti paramą, vykdyti socialinius projektus, dalyvauti įvairių asociacijų veikloje ir pan.), jei taip nusprendžia kompetentingi valdymo organai, ir jei tokia veikla nedraudžiama pagal įstatymus. 
	8. Pagrindinės bendrovės ūkinės veiklos objektas yra šiluminės energijos ir karšto vandens gamyba ir tiekimas, šilumos tiekimo trasų statyba, priežiūra ir eksploatavimas, kitų šilumos gamybos ir tiekimo objektų statyba, priežiūra ir eksploatavimas, daugiabučių gyvenamųjų namų patalpų savininkų (bendrasavininkų) bendrosios nuosavybės administravimas, daugiabučių gyvenamųjų namų techninė priežiūra, atnaujinimo (modernizavimo) programų įgyvendinimas, kitos su numatyta veikla susijusios paslaugos gyventojams ir verslo objektams. 
	9. Bendrovė gali užsiimti bet kokia kita veikla, kuri neprieštarauja Lietuvos Respublikos teisės aktams.

III. BENDROVĖS ĮSTATINIS KAPITALAS, AKCIJOS NOMINALI VERTĖ,
AKCIJŲ SKAIČIUS IR SUTEIKIAMOS TEISĖS

	10. Bendrovės įstatinis kapitalas yra 926 285,52 Eur (devyni šimtai dvidešimt šeši tūkstančiai  du šimtai aštuoniasdešimt penki eurai, penkiasdešimt du centai). 
	11. Bendrovės įstatinis kapitalas padalytas į 532348 (penkis šimtus trisdešimt du tūkstančius tris šimtus keturiasdešimt aštuonias) paprastąsias vardinės akcijas.
	12. Bendrovės akcijos nominali vertė yra 1,74 Eur (vienas euras, septyniasdešimt keturi centai).
	13. Bendrovės akcijos yra nematerialios.  
	14. Kiekviena visiškai apmokėta akcija ją turinčiam akcininkui Bendrovės visuotiniame akcininkų susirinkime suteikia vieną balsą.
[bookmark: P41419_6]	15. Bendrovės akcininkų teisės atitinka nurodytąsias Akcinių bendrovių įstatyme ir kituose Lietuvos Respublikos teisės aktuose.

IV. AKCININKŲ PAREIGOS

	16. Akcininkai privalo:
	16.1. vykdyti bendrovės įstatų reikalavimus ir būti lojaliais bendrovei;
	16.2. laiku išpirkti pasirašytas akcijas;
	16.3. saugoti bendrovės komercines (gamybines) paslaptis ir (ar) konfidencialią informaciją, tausoti jos turtą, įstatymų nustatyta tvarka atlyginti bendrovei padarytą žalą;
	16.4. pranešti apie savo kontaktinio adreso, bei kitų asmens duomenų pasikeitimą;
	16.5. pranešti apie ketinimą parduoti visas ar dalį savo turimų bendrovės akcijų;
	16.6. pateikti užregistruoti su akcijomis susijusius sandorius ir kitus juridinius faktus, dėl kurių pasikeičia ar gali pasikeisti akcininkų teisės. Akcijų ar su jomis susijusių teisių pasikeitimo faktas prieš trečiuosius asmenis gali būti panaudotas tik po to, kai atitinkamas dokumentas pateikiamas įregistruoti bendrovės akcijų apskaitos tvarkytojui. Kai vienas akcininkas įsigyja visas bendrovės akcijas arba visas bendrovės akcijas turintis akcininkas jas visas ar dalį jų perleidžia, apie tai turi būti pranešta bendrovės vadovui ne vėliau kaip per 5 dienas. 
	17. Kitas akcininkų pareigas nustato Akcinių bendrovių įstatymas ir kiti Lietuvos Respublikos teisės aktai. 

V. BENDROVĖS VALDYMAS

	18. Bendrovės organai:
	18.1. visuotinis akcininkų susirinkimas;
	18.2. vienasmenis Bendrovės valdymo organas – vadovas.
[bookmark: P41419_7]	19. Visuotinio akcininkų susirinkimo kompetencija, jo sušaukimo tvarka visiškai atitinka nurodytąją Akcinių bendrovių įstatyme ir šiuose įstatuose. Kai visas bendrovės akcijas valdo vienas akcininkas, jo priimami sprendimai visuotinio akcininkų susirinkimo kompetencijos klausimais prilygsta Bendrovės visuotinio akcininkų susirinkimo sprendimams.
	20. Visuotinis akcininkų susirinkimas renka ir atšaukia Bendrovės vadovą –  direktorių.
	21. Bendrovės vadovo kompetencija, jo rinkimo ir atšaukimo tvarka atitinka nustatytąją Akcinių bendrovių įstatyme ir šiuose įstatuose. 
	22 Visuotinis akcininkų susirinkimus gali priimti bendrovės vadovo darbo reglamentą. Šiame reglamente gali būti nustatyti klausimai, kuriais priimant sprendimus vadovas turi gauti visuotinio akcininkų susirinkimo pritarimą. 
	23. Bendrovės vadovas atstovauti Bendrovei gali paskirti vieną ar kelis prokuristus. Prokuristai veikia pagal prokūroje nustatytą jų kompetenciją.
	24. Bendrovės vadovas ir prokuristas (prokuristai) yra atskaitingi visuotiniam akcininkų susirinkimui. 
	25. Bendrovės vadovas ir prokuristas (prokuristai) privalo būti lojalūs bendrovei, laikytis konfidencialumo, sąžiningai ir protingai veikti Bendrovės ir jos akcininkų naudai bei vengti situacijos, kai jų asmeniniai interesai prieštarauja ar gali prieštarauti Bendrovės interesams, o tokiai situacijai susidarius – informuoti apie tai visuotinį akcininkų susirinkimą.     

VI. BENDROVĖS PRANEŠIMŲ SKELBIMO TVARKA

	26. Kai Bendrovės pranešimai turi būti paskelbti viešai, jie skelbiami VĮ Registrų centro leidžiamame elektroniniame leidinyje „Juridinių asmenų vieši pranešimai“.
	27. Kiti Bendrovės pranešimai akcininkams ir kitiems asmenims siunčiami registruotu laišku arba įteikiami pasirašytinai. Skubūs pranešimai gali būti perduoti elektroninių ryšių priemonėmis, originalai nedelsiant išsiunčiami adresatui registruotu laišku arba įteikiami pasirašytinai.
	28. Akcininkams pranešimai yra siunčiami jų kontaktiniu, Bendrovės vertybinių popierių apskaitos dokumentuose nurodomu adresu.
	29. Už pranešimų išsiuntimą ar jų įteikimą laiku atsako Bendrovės vadovas.

VII. BENDROVĖS DOKUMENTŲ IR INFORMACIJOS PATEIKIMO AKCININKAMS
TVARKA

     30. Akcininko rašytiniu reikalavimu ne vėliau kaip per 7 dienas nuo reikalavimo gavimo dienos Bendrovės dokumentai, nesusiję su Bendrovės komercine (gamybine) paslaptimi ir konfidencialia informacija, akcininkui pateikiami susipažinti Bendrovės darbo valandomis jos buveinėje ar kitoje suderintoje vietoje, į kurią dokumentai gali būti nugabenami. Susipažinęs su pateiktais dokumentais akcininkas turi teisę prašyti padaryti jų kopijas. 
     31. Akcininkų teisė susipažinti su komercinėmis (gamybinėmis) paslaptimis ir konfidencialia informacija, numatyta Akcinių bendrovių įstatyme, gali būti realizuojama tik pateikus Bendrovei jos nustatytos formos rašytinį įsipareigojimą neatskleisti komercinės (gamybinės) paslapties ir konfidencialios informacijos. Akcininkai, turintys mažiau kaip 1/2 Bendrovės akcijų, šią informaciją ir dokumentus gali gauti tik įrodę, kad jie būtini vykdant kituose teisės aktuose jiems nustatytus įpareigojimus. 
     32. Bendrovės dokumentai, jų kopijos ar kita informacija akcininkams pateikiama neatlygintinai.
 
VIII. BENDROVĖS FILIALŲ IR ATSTOVYBIŲ STEIGIMAS IR VEIKLOS
NUTRAUKIMAS

     33. Bendrovė turi teisę steigti filialus ir atstovybes Lietuvos Respublikoje ir užsienio valstybėse.
     34. Sprendimą steigti Bendrovės filialus ir atstovybes, nutraukti jų veiklą, skirti ir atšaukti Bendrovės filialų ir atstovybių vadovus priima, taip pat filialų ir atstovybių nuostatus tvirtina Bendrovės direktorius, gavęs visuotinio akcininkų susirinkimo pritarimą.

IX. BENDROVĖS ĮSTATŲ KEITIMO TVARKA

[bookmark: P41419_8]     35. Bendrovės įstatų keitimo tvarka nesiskiria nuo nurodytosios Akcinių bendrovių įstatyme.



     Šie įstatai pasirašyti Šakiuose 2020 m.  ................................. d.

                                                

Vienintelio akcininko įgaliotas			(parašas)            
uždarosios akcinės bendrovės „Šakių šilumos tinklai“
generalinis direktorius Raimondas Rauckis                                              A.V.
